en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de en gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Know About Facility of Kutch Area Smart Bhimasar Sahara Village
આ ગામમાં કોઈ પગ મૂકવા નહોતું તૈયાર, આજે સિટીને ટક્કર આપે એવી ફેસિલિટી
divyabhaskar.com | Jun 03, 2017, 15:35 PM IST
ભીમાસર ગામનો વ્યુ, ઈન્સેટ તસવીરમાં વી કે હુંબલ
અમદાવાદ:વર્ષ 2001માં કચ્છ વિસ્તારમાં આવેલો વિનાશક ભૂકંપ ગુજરાત અને કચ્છ ક્યારેય ભુલી શકે તેમ નથી. જોકે વિનાશક ભૂકંપમાં સંપૂર્ણ પડી ભાંગેલા આ વિસ્તારના અનેક ગામોનો વિકાસ મોટા શહેરોને પાછા પાડે તેવો થયો છે. આવું જ એક ગામ છે અંજાર તાલુકાનું ભીમાસર-સહારા ગામ. અંજારથી 16 કિમીના અંતરે આવેલા ભીમાસર ગામમાં પ્રવેશતા જ તમે કોઈ સિટીમાં આવી ગયા હોય તેવો અહેસાસ થાય છે. ગામમાં ભૂકંપ પહેલાથી એટલે કે 1990થી 2017 સુધી સરપંચ તરીકેનો કાર્યભાળ સંભાળતા હુંબલ પરિવારના સભ્યોનો આ વિકાસમાં મોટો ફાળો રહ્યો છે. એક સમયે પગ મુકવાનું પણ મન થાય તે ભીમાસર ગામ આજે મોડેલ અને હરિયાળું બન્યું છે.
1990માં સરપંચ થયેલા વી કે હુંબલે(વેલજીભાઈ કાથણભાઈ હુંબલ) પંચાયત દ્વારા ગામમાં અનેક મોટા વિકાસ કામોને પાર પાડ્યા છે. એટલું જ નહીં ભૂકંપ બાદ 90 એકરમાં પુન: નિર્માણ પામેલા ગામની મુલાકાતે 2016 નેપાળના તત્કાલિન વડાપ્રધાન કે પી ઓલી પણ આવી ચૂક્યાં છે. હાલ સરપંચ દિનેશભાઈ ડુંગરીયા ભીમાસર ગામના વિકાસ માટે કામ કરી રહ્યાં છે.
કોણ છે વી કે હુંબલ
- વી કે હુંબલ ભુકંપ પહેલા 1990થી 2000 સુધી ભીમાસર ગામના સરપંચ રહીં ચૂક્યાં છે.
- 2001માં તાલુકા પંચાયતના પ્રમુખ અને હાલમાં જિલ્લા પંચાયતમાં વિરોધપક્ષના નેતા છે.
- 1990થી 2017 સુધી વી કે હુંબલ અને તેમના પરિવારના સભ્યોએ ગામના સરપંચ તરીકેના જવાબદારી સંભાળી છે.
- ભૂકંપ બાદ ગામના પુન: નિર્માણ બાદ પંચાયત દ્વારા વી કે હુંબલે ગામમાં વિકાસ કાર્યો શરૂ કર્યાં.
(આગળ વાંચો આજે ભીમાસર ગામમાં કેવી સુવિધાઓ, કેમ ખાસ છે ભીમાસર ગામ, ભીમાસરને મળી ચૂક્યાં છે અનેક એવોર્ડ)
સહારા વેલ્ફેર ફાઉન્ડેશન દ્વારા થયું પુન: નિર્માણ
- વર્ષ 2001માં આવેલા વિનાશક ભૂકંપમાં પડી ભાંગેલા ગામની પુન:નિર્માણની કામગીરી સહારા દ્વારા કરવામાં આવી.
- ફાઉન્ડેશન દ્વારા 839 પાકા મકાનો સહિતની સુવિધા સાથે 2004માં લોકાર્પણ કરવામાં આવ્યું હતું.
- ભૂકંપ બાદ ભીમાસર જૂના ગામમાં રહેતા તમામ કુટુંબો નવા સહારા ગ્રામમાં રહેવા આવી ગયા હતા.
- હાલમાં આશરે 7000 જેટલી વસ્તી ધરાવતા આ ગામમા તમામ પ્રકારની સુવિધાઓ ઉભી  કરવામાં આવી છે.
- ભીમાસર-સહારા ગામવાસીઓ મુખ્યત્વે ખેતી અને પશુપાલન સાથે જોડાયેલા છે.
ભીમાસર ગામમાં કેવી સુવિધાઓ
- 7000ની વસ્તી ધરાવતા આ ગામના મોટોભાગના મકાનો પાકા છે.
- શહેરોની માફક ફૂટપાથ સાથેના પહોળા અને પાકા રસ્તા.
- સ્ટ્રીટ લાઈટ, સીસીટીવી કેમેરા, અંડરગ્રાઉન્ડ ગટર,  સહિતની સુવિધા.
- ગામમાં પાણી વિતરણ માટે 8 જેટલા મોટી ટેન્ક બનાવવામાં આવી છે.
- દરેક સમાજને સાર્વજનિક પ્લોટ ફાળવી તેમાં ભવનનું નર્માણ કરવામાં આવ્યું છે.
- દરરોજ ગામની સફાઈ ઉપરાંત ડોર ટુ ડોર કચરો ઉઠાવવા માટે ખાસ વ્યવસ્થા.
- આરોગ્ય કેન્દ્ર ઉપરાંત એક સરકારી અને બે પ્રાઈવેટ પ્રાથમિક શાળા અને હાઉસ્કૂલ.
- પાણીના સંગ્રહ માટે ગામના તળાવને પંચાયત દ્વારા તૈયાર કરવામાં આવ્યા છે.
- ગામમાં લાઈબ્રેરી, ગાર્ડન અને ભારતમાતા સહિત 45 જેટલા મંદિરો આવેલા છે.
- પંચાયત, પોસ્ટ ઓફિસ, બેન્ક, આંગણવાડી માટે અત્યાનુધિક સુવિધા સાથેના બિલ્ડીંગ્સ.
- ગામની સફાઈ તેમજ અન્ય કામ માટે પંચાયતે 42 લોકોની ટીમ ઉભી કરી છે.
કેમ ખાસ છે ભીમાસર ગામ
- ભીમાસર ગામ પંચાયત દ્વારા ગામમાં રખડતી ગાયો માટે ખાસ વ્યવસ્થા કરવામાં આવી છે.
- પંચાયતે ગામની ગૌશાળા માટે 2.5 કરોડનું ભંડોળ ફિક્સ ડિપોઝીટમાં મુકી આપ્યું છે.
- ગ્રામ પંચાયત દ્વારા 90 ટકા વેરાની વસૂલાત કરવામાં આવે છે, જેના દ્વારા વિકાસ કાર્યોને પાર પાડી શકાયા છે.
- પાણી તંગી વચ્ચે પણ વૃક્ષોનું જતન કરી ગામને હરિયાળું બનાવવામાં આવ્યું છે.
- ગામમાં જુદી જુદી જગ્યાએ  ઘોડા, સિંહ ઉપરાંત મહારાણા પ્રતાપ, લક્ષ્મીબાઈ, મહાત્મા ગાંધી, સરદાર પટેલ, ઈન્દિરા ગાંધીની પ્રતિમાઓ મુકવામાં આવી છે.
- 100 ટકા શૌચાલય ઉપરાંત ગામ પંચાયતની પોતાની એમ્બ્યુલન્સ સુવિધા.
ભીમાસરને મળી ચૂક્યાં છે અનેક એવોર્ડ
- કચ્છના સ્માર્ટ વિલેજ ભીમાસરને અનેક એવોર્ડ મળી ચૂક્યાં છે.
- રાજ્ય અને કેન્દ્ર સરકાર દ્વારા શ્રેષ્ઠ ગ્રામ પંચાયત, આદર્શ ગ્રામ, નિર્મળ ગ્રામ જેવા એવોર્ડ મળ્યાં છે.
- આ ઉપરાંત સેવાકિય સંસ્થાઓ દ્વારા પણ ગામને એવોર્ડ એનાયત કરવામાં આવ્યાં છે.
(Power & People Gujarati News) સાથે જોડાયેલા અન્ય (Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Know About Facility of Kutch Area Smart Bhimasar Sahara Village
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.